Apple gør klar til opgradering af mus og keyboard

Apple har søgt om tilladelse hos amerikanske FCC (Federal Communication Commission) til at lancere nyt trådløst tilbehør. Normalt ville det måske ikke være den store nyhed for andre producenter, men for Apple er det ganske interessant fordi de ikke har opdateret deres tilbehør siden 2009. Det er dog heller ikke på ydersiden de nu ikoniske enheder får en overhaling i nærmeste fremtid.

Genopladelige batterier

Den vigtigste nyhed i de nye enheder er, at der ikke længere skal bruges AA batterier. I stedet vil man kunne lade batterierne – måske via USB C, som ventes at være standard indmad i fremtidige Macs.
Udover genopladelige batterier får de nye mus og tastaturer også en opdateret bluetooth forbindelse – Apple skifter den gamle bluetooth 2.0 ud med bluetooth 4.2, hvilket skulle være godt for batterilevetiden. Vi forventer at se tilbehøret sammen med lanceringer af nye Macs hen over efteråret.

Apple gør klar til opgradering af mus og keyboard